དྲི་བ་འདིའི་ངོ་གདོང་རང་ནས་བལྟས་ན་ལན་སླ་བོ་སླ་བོ་ཞིག་རྙེད་མོད།ཡིན་ཡང་།གཏིང་ཟབ་ས་ཞིག་ནས་བསམ་ན་དྲི་ལན་དེ་ཧ་ཅང་ཁག་པོ་ཡོད་ས་རེད།དེ་གཉིས་ལས་སྔ་མ་ལྟར་བཤད་ན་མ་འོངས་པར་བོད་སྐད་ཡིག་གི་སྤུས་ཚད་ཇེ་ཡག་ཡིན་རྒྱུ་རེད་དྲན།གང་གིས་ཞེ་ན།ད་ལྟ་བོད་ཡིག་བཀོལ་སྤྱོད་མཁན་བྱེད་མཁན་མང་ཤོས་སློབ་མ་དང་གྲྭ་བ་རེད།གྲྭ་བའི་ནང་ནས་མང་ཤོས་གྲྭ་བ་གཞོན་པ་ཤ་སྟག་རེད།གྲངས་འབོར་འདི་ལྟོས་འཇོག་གིས་བཤད་པ་ཡིན།ཡིན་ན་གཞོན་པ་ཚོའི་སྣང་བ་ནི་ག་དུས་ཡིན་ཡང་སྙིང་སྟོབས་ལྡན་པ།གསར་ཞེད་ཆེ་བ་དང་དྲང་ཚུགས་མངའ་ཞིག་རེད།རེད་ཙང་།ཁོ་ཅག་གི་སེམས་ཁམས་ཀྱི་ཆ་དེ་ཁོ་ཅག་གི་ལྕེ་ཐོག་ནས་ལྷུང་འོང་བའི་སྐད་ཡིག་དང་འབྲེལ་ཡོད་པ་གདོན་མི་ཟ།དེ་བས་སྐད་ཡིག་གི་གསེང་དུ་དེ་འདྲའི་ལྷད་མེད་པ་ཞིག་འཐིམ་སོང་ཚེ།སྐད་ཡིག་གི་གཞུང་རྟ་འདྲ་བོ་དེ་གཙང་དག་ཅིག་ཆགས་འགྲོ་བ་ཆོས་ཉིད་རེད།གང་ལྟར།ང་ཡིས་བཤད་འདོད་པ་གཞོན་པ་ཚོའི་སེམས་ཁམས་གཙང་མ་དེ་སྐད་ཡིག་བརྒྱུད་ནས་མངོན་དགོས་པས་སྐད་ཡིག་གི་ངོ་བོ་དེ་ཡང་དེ་ལྟར་གཙང་མ་ཞིག་རེད་འགྲོ་བ་རྒྱུ་འབྲས་རྟེན་འབྲེལ་སླ་ཞིང་སླ་བ་ཞིག་རེད་པས་འདིར་སྤྲོས་འཕྲོས་མ་བྱས་སོ།།